Libris | History of Universities, BROADIE, Alexander
Studies in Seventeenth-century Scottish Philosophers and Their Philosophy
History of Universities Alexander Broadie S&P bevestig Transnet se kredietwaardigheid | Maroela Media
NUM wil teen Eskom-privatisering en afleggings betoog
Skrywer, redakteur op 84 oorlede
S&P bevestig Transnet se kredietwaardigheid
22 Junie 2016
Die internasionale kredietgraderingsagentskap Standard and Poor’s (S&P) het Dinsdag sy gradering vir die Suid-Afrikaanse regering se vragvervoer- en logistieke maatskappy, Transnet, bevestig en gesê die maatskappy is ŉ voorkeurbelegging.
Die graderingsagentskap het gesê alhoewel die makro-ekonomiese vooruitsig negatief bly, presteer Transnet steeds ondanks ŉ uitdagende ekonomiese klimaat.
S&P het Dinsdag in ŉ verklaring gesê hy is optimisties dat Transnet se finansiële kredietstatistiek in lyn sal bly met die graderingsmaatskappy se assessering van sy kredietprofiel op bbb+, selfs in ŉ uitdagende ekonomiese omgewing.
Transnet voer tans sy 10 jaar lange infrastruktuur-beleggingsprogram ter waarde van R380 miljard uit.
Die graderingsagentskap het gesê hy glo Transnet sal voortgaan om dié beleggingsprogram versigtig uit te voer en veranderinge in die mark in ag te neem.
Molatwane Likhethe, woordvoerder van Transnet, het gesê S&P se bevestiging en erkenning van die noodsaaklike rol wat dié maatskappy in Suid-Afrika se ekonomie speel as ŉ verskaffer van die nodige infrastruktuur, is ŉ getuienis van die maatskappy se vermoë om deur moeilike ekonomiese omstandighede te stuur.
“Transnet het ŉ alleenstaande gradering en samel fondse in op die krag van sy balansstaat en ontvang geen finansiering of waarborge uit die fiskus nie,” het Likhethe gesê.
AU sukkel om volwaardige opvolger vir Dlamini-Zuma te kry
[Video] Bejaardes brei vir behoeftige kinders
liesbet · 2 jaar gelede
Nou hoekom kry hul pensioenarisse STEEDS slegs 2% verhoging n jaar??
Skreiende skande dat die wat hul hele lewe lank help bou het hieraan vandag nie eens genoeg het om van te lewe nie. En dit geld vir alle rasse…pateties
Tog jammer dat Standard and Poor, óf nie hul weg oop sien om melding daarvan te maak nie, óf geensins bewus is van die feit dat die “kredietwaardige” Transnet skuldig is aan die armoede en lyding van duisende pensioenarisse nie.
Ek kan my die lyding van ‘n SAL pensionaris indink as dit tans so sleg gaan met Transnet se pensionarisse.
GES · 2 jaar gelede
Die hele storie is kunsmatig. Vir Transnet om ‘n wins te maak moet hulle vir belastinggeld vra of infrastruktuur verkoop.
Frans C · 2 jaar gelede
Hoe geloofwaardig is ‘n maatskappy wat ‘n maatskappy verantwoordelik vir die armoede van meer as 60 000 pensioenarisse , wit en swart, ‘n voorkeurbeleggingsmaatskappy te noem?
Flintstone · 2 jaar gelede
Jou standaarde en persepsie van ‘n bluechip belegging moet voorwaar verwronge wees om Transnet as diesulke te klasifiseer.Is dit nie hoeka die maatskappy se “kundiges” wat ‘n multi biljoen rand flater begaan het met die aankoop van nuwe treine nie?
Toto · 2 jaar gelede
Goeie gradering volgens Poor Standards en nou kan die tenderpreneurs lekker skep met die goedkoop geld wat geblaas gaan word!
Manna · 2 jaar gelede
Wat ‘ n grap ‘n voorkeur beleging met treine wat al minder en minder loop. Die afgelope 8 jaar het treine tussen Johannesburg en Durban net mooi gehalveer